CELEX: 62011TN0006
Language: hu
Date: 2011-01-05 00:00:00
Title: T-6/11. P. sz. ügy: A Közszolgálati Törvényszék F-9/09. sz., Vicente Carbajosa és társai kontra Bizottság ügyben 2010. október 28-án hozott ítélete ellen az Európai Bizottság által 2011. január 5-én benyújtott fellebbezés

5.3.2011   
            
            
               HU
            
            
               Az Európai Unió Hivatalos Lapja
            
            
               C 72/24
            
         A Közszolgálati Törvényszék F-9/09. sz., Vicente Carbajosa és társai kontra Bizottság ügyben 2010. október 28-án hozott ítélete ellen az Európai Bizottság által 2011. január 5-én benyújtott fellebbezés
   (T-6/11. P. sz. ügy)
   2011/C 72/40
   Az eljárás nyelve: francia
   
      Felek
   
   
      Fellebbező: Európai Bizottság (képviselők: J. Currall és B. Eggers meghatalmazottak)
   
      A többi fél az eljárásban: Isabel Vicente Carbajosa (Brüsszel, Belgium), Niina Lehtinen (Brüsszel) és Myriam Menchen (Brüsszel)
   
      A fellebbező kérelmei
   
   
               —
            
            
               A Törvényszék helyezze hatályon kívül a Közszolgálati Törvényszék F-9/09. sz., Vicente Carbajosa és társai kontra Bizottság ügyben 2010. október 28-án hozott ítéletét;
            
         
               —
            
            
               a Törvényszék utalja vissza az ügyet a Közszolgálati Törvényszékhez a felperes által felhozott, hatályon kívül helyezésre vonatkozó jogalapok megvizsgálása céljából;
            
         
               —
            
            
               a Törvényszék ne határozzon a költségekről.
            
         
      Jogalapok és fontosabb érvek
   
   Keresete alátámasztására a felperes két jogalapra hivatkozik.
   
               1.
            
            
               Az első jogalap az indokolási kötelezettség, a védelemhez való jog és a jogbiztonság elvének abban megnyilvánuló megsértésén alapul, hogy a Közszolgálati Törvényszék olyan jogalapnak adott helyt, amelyet a szóban forgó ügyben sem a felek, sem a Közszolgálati Törvényszék hivatalból nem hozott fel, hanem arra egy másik ügyben hivatkoztak.
            
         
               2.
            
            
               A második — másodlagos — jogalap az Európai Unió tisztviselői személyzeti szabályzata III. mellékletének 1., 5. és 7. cikke, az Európai Személyzeti és Felvételi Hivatal (EPSO) létrehozásáról szóló határozatok, valamint az indokolási kötelezettség abban megnyilvánuló megsértésén alapul, hogy a Közszolgálati Törvényszék tévesen állapította meg, hogy az EPSO nem rendelkezett hatáskörrel arra, hogy az érintetteket ne vegye fel az előválogatási szakaszt követően teljes pályázat benyújtására felkért pályázók listájára.